El túnel sota la CV-35 de Burjassot ja llueix el seu mural d’art urbà
2025-07-24

Els superherois han arribat a Burjassot. Ho han fet de mans de l’artista Patricia Mora encarregada de canviar radicalment la imatge del pas inferior de la CV-35, dins del projecte municipal per a la millora de diferents espais públics del municipi a partir de l’art urbà.

Aquesta iniciativa, impulsada des de la Regidoria de Serveis Municipals, dirigida per Manuel Lozano, té com a objectiu no solament millorar l’estat i la visibilitat de diferents espais o zones de pas del municipi, sinó també donar l’oportunitat de mostrar el seu art plàstic a joves artistes

Una bona mostra d’açò és el gran treball que ha realitzat Patricia en el citat espai plasmant les figures de Batman, Catwoman o Superman que arriben a Burjassot per a visitar el seu Ajuntament, el Pati de les Sitges i el Mercat Municipal, representats també en el mural.

El treball realitzat per Patricia no deixa indiferent ni a majors ni a xicotets que, al seu pas pel túnel, se sorprenen i fins i tot parlen amb els seus superherois favorits als quals tant admiren.